根據運輸及房屋局於2007年7月向立法會提交檔案建議興建嘅沙中綫合併方案，原計劃中嘅九廣鐵路金鐘東站將會改做金鐘站，成為日後南北綫(已經改稱東鐵綫)嘅南端終點站，並與現有金鐘站發展成為綜合交通車站，為東鐵綫、荃灣綫、港島綫及南港島綫帶來更方便嘅轉乘安排。預計2022年5月15號或6-7月通車。[11]到時乘客喺金鐘站一程車就可以去到沙田、大埔、上水等地區，預計可以舒緩荃灣綫過海段嘅壓力。由於南港島綫東段起得快過沙中綫，沙中綫金鐘站嘅部份設施將提早連同南港島綫預早起。